اقتل الوحش و هو صغير AIMachine learning و ازاي ان بالتقنية ديه بقي الحصول علي ذكاء صناعي اذكي و اكثر قدرة علي حل المشاكل عن المبرمجة و اللي بتتبع سلسلة محددة من الاوامر. و قلنا ساعتها ان طريقة تعليم الروبوتات بتختلف من مبرمج للتاني.
عندك مثال AI اسمه Alpha GO ده ذكاء اصطناعي خاص بجوجل و اللي اتقن لعبة صينية قديمة اسمها GO و هزم المصنف الاول علي العالم مؤخرا الامر اللي وصفه البعض بتطور عظيم للAI و ده لان علي عكس الشطرنج مثلا استراتيجيات اللعبة ديه عددها لا نهائي بس قدر Alpha GO انه يدرس انماط و طرق لعب حريفة اللعبة و غلب معظمهم في طريقه للتعلم حتي هزيمة بطل العالم.
المحرك الاساسي لبرمجة Alpha GO هو المكافئة بمعني انه في برمجته انه لما بيحمل حاجة صح بياخد درجة او مكافئة و ده الدافع ليه انه يحصل علي درجات عالية مقابل كل حركة يعملها صح. بس عشان تقدر تعمل الات ذكية تقدر تتعامل مع الواقع الخارجي يبقي لازم تكون واقعي انا مش حينفع اكافئه في الواقع علي كل حركة بيعملها صح و علي كل موقف بيتعلمه.
عشان كده فكر قسم الذكاء الاصطناعي في جامعة UC Berkeley انهم يمنحوا للروبوت اداه هي مفتاح البشر لتعلم معظم الحاجات اللي نعرفها النهاردة الا و هي الفضول. ذكاء اصطناعي عنده فضول هو مبيجربش و يعمل و يغلط عدد كبير من المحاولات عشان ينجح لا الدافع ليه هو الفضول ان يعمل المهمة الموكلة ليه بدافع الفضول هما بداو بتاسك بسيط زي انهم يخلوه يلعب سوبر ماريو بالمقارنة بالذكاء الاصطناعي العادي اللي بيتعلم بطريقة التجربة و الفشل و التكرار اتعلم انه يعدي كل مراحل اللعبة في وقت اقل و بتجارب و فشل اقل. حتي هذه اللحظة هما مشرحوش ازاي خلوا للروبوت فضول بس انت متخيل انك فعلا لو روبوت عنده فضول بيور حتي اللي برمجة مش حيبقي عارف هو عنده حيوصل لايه لانه ببساطة حيبقي عايز يعرف كل حاجة بتتعمل ازاي لان ثبت علميا ان الاطفال الاذكي هما اللي بيبقي عندهم فضول اكتر اللي بيجربوا و يسالوا و يحاولوا يعرفوا كل حاجة حواليهم
هنا حنوصل لنقطة مهمة جدا و هي جزء من بحثي الشخصي في مجال الربوتات لان فعلا انا علي يقين ان ده مفتاح الحصول علي ذكاء اصطناعي قوي الا و هو الاطفال.
بمراقبة بنتي و هي بتكبر قدامي و دراسة سلوكها و ازاي انها بتكتسب مهارة او اكتر كل يوم تقريبا عن اليوم اللي قبله و طرقها المختلفة في تعلم الاشياء ديه ادركت جزء من كيفية تطوير مهارات الذكاء الاصطناعي و فعلا كان الفضول و حب التجربة كان ديما الدافع الاساسي وراء كل الحركات اللي بتقوم بيها بس مش الفضول بس هو اللي ممكن يخليها تطور ذكائها.
الفضول نسخ الحركات حتي مع عدم فهمها او الهدف ليها التجربة و الفشل المكافئة و الالم و العقاب لتقويم السلوك.
عدد محاولات الطفل عشان ينتقل من مرحلة انها يحبي مثلا للمشي علي قدمين كبير جدا بس الدافع الاساسي مش بس انه بيدور علي طريقه اسهل و اسرع ينتقل بيها من نقطة للتانية في وقت اسرع بمجهود اقل الدافع التاني ليه بيبقي التقليد انه بيشوف الناس اللي حواليه بيتحركوا بالكيفية ديه فبيحاول يتقنها.
كذلك بقي قيس محاولة نطق الكلمات و اكتساب اللغة و مع كل محاولاته للنسخ و التجربة بدافع الفضول بيتم توجيهه و تعريفه الصح من الغلط علي محسب مقاييس الشخص اللي بيعلمه ده. مش بس كده كمان بتجربة الطفل الشخصية بيعرف ان ده سخن فمؤذي او ان لو نزلت بالطريقة الفلانية حتدش من فوق الكنبة زرع بصل فبيخش معاك متغير تاني غير التوجيه و التلقين و الفضول و النسخ الا و هو الاحساس بالالم.
ليه الكائن الحي بيحس بالالم اصلا عشان يعرف انه بياذي نفسه او ان الحاجة ديه مؤذية فغلط ميعملهاش هل فعلا لو اضفنا الخاصية او المهارة ديه لو صحت التسمية للروبوتات او الذكاء الاصطناعي بشكل عام بحيس انه يقدر يتعلم منها حيبقي اكتر تطور و ذكاء.
الاجابة كانت اه من مختبرات الذكاء الاصطناعي و الروبوتات و هي ان فعلا لو الروبوتات بدأت تحس بالالم حتقدر تتفادي ده فمثلا مش حيشيل الحمل ده لان شاله قبل كده بالطريقه ديه و في جزء فيه اتكسر او فاكر اخر مرة حاولت تعالج الخوارزمية بتاعتك بالشكل ده هنجت و قعدت اسبوع تعمل ريستارت و كانت ليلة سودة.ده بيحصل علي مستوي اقل دلوقت ان مثلا بتلاقي موبايلك فصل لو حرارته زادت اينعم هو لسه مبقاش بيتعلم يعمل ايه عشان حرارته متزيدش بس تخيل لو اتعلم ده.
خلص الروبوت من دول شغله و اتعلم اللي اتعلمه النهاردة و دخل يشحن او يريح في الوقت ده بدأ يراجع كل اللي اتعلمه و يصنف الحاجات ديه صح و غلط و يحطها في اماكنها زي ما مخ الانسان بيعمل و هو نايم بالظبط و يكأنه بيحلم ده غير ان فيه ميزة جميلة انت لو بترفع الداتا ديه علي كلاود تقدر الروبوتات تتعلم من مهارات بعض يعني لو عندك الف روبوت كل واحد اكتسب فيهم مهارة واحدة انت الروبوت بتاعك بيكتسب في اليوم الف مهارة.روبوت زي Rethink Robotics مثلا بيتعلم بطريقة النسخ الحاجة بتتعمل قدامه مره و هو بيكررها مش بس كده بتقدر تعملها ابلوود علي كل الروبوتات اللي زيه كمان بيقترح عليك طرق اسهل للقيام بالتاسك اللي انت عايزها بحيث انه ممكن يعملها في حركات اقل فيوفر طاقة ووقت.
كمان الواقع الافتراضي فتح باب جديد انه خلي روبوت زيFetch Robotics يقدر يتعلم تاسكات في الواقع الافتراضي باستخدام طريقة التجربة و الفشل بحيث انه لما يبقي في حالة التشغيل بالجسم المادي بتاعه يقدر يعملها و بالقعل نجح الروبوت في مسك الاشياء من المحيطة بيه بفضل التعلم في الواقع الافتراضي بالرغم انه كان اول مره يعملها في الواقع بتاعنا بجسمه اكن بالظبط الواقع الافتراضي ده اللاوعي بتاعه.الجديد بقي كمان ان بعد الروبوتات اللي بتقدر تعزف لقينا روبوتات بتألف قصص قصيرة و بتخلق الوان جديدة كمان زي ده و اتعلمت الكلام ده من تلقاء نفسها. من غير ما حد يعلمها عن طريق الانترنت.
السؤال هنا بعد كل الخواص و المميزات اللي عمال اديها للروبوتات و لو دمجتها مع بعض هل من حقي كانسان لو عندي روبوت بيحس بالالم ان اشغله 24 ساعة متواصل مثلا لحد ما مواتيره تسخن؟ هل من حقي اجبره علي تعلم وظيفه او مهارة ما و هو عنده فضول يتعلم حاجة تانية ادركه او شافها بالصدفةا؟ هل من حقي اختار اقفله امتي مش ممكن ميكونش استكفي من التعليم النهاردة مثلا؟ طب لو اتعلم مني حاجة انا مش عايزة يتعلمها هل من حقي امسحها ؟.................. ملايين الاسئلة و الاحتمالات لاني بدأت و انا بخلي الذكاء الاصطناعي يزداد ذكاء انا بدأت اخليه شبهي اضفي عليه صفات الانسانية واحدة واحدة و حتي لو الزمته بقوانين و قواعد معينة في برمجته الاساسية حيلاقي طريقة ما بسبب الفضول الالم الخوف ... انه يلتف حوالين القواعد ديه زي البني ادم ما بيعمل (انا سرقت عشان اوكل عيالي) و تلاقي بقي الناس الروبوتيست المطالبين بحقوق الروبوتات عايزين يحددوا حقوق الروبوتات و ده بيتناقش بالفعل دلوقت زي ما مكتوب في المقال في الرابط ده و يزداد الذكاء كمان و تبدأ الروبوتات تطلب باحقيتها في ادارة الكوكب لاننا غير جديرين بيه و بندمره. و انهم احق بالكوكب و اننا ننصاع لاوامرهم لانهم حيقدروا يحافظوا عليه زي افلام الخيال العلمي .ده غير المطالبه بحقوقهم الشخصية في المساواة بالبشر و ان ده نوع من التحضر ان البشر و الروبوتات يعيشوا في مساواة.
و ده حذر منه ايلون ماسك و عالم الفيزياء ستيفن هوكينج ان الذكاء الاصطناعي لو مضي علي الوتيرة ديه حيمحي البشرية يمكن ده اللي خلي ايلون ماسك يفتح شركته Neuralink في المقام الاول لانه شاف ان الانسان لازم يتطور و يندمج مع الذكاء الاصطناعي عشان تبقي ليه اليد العليا و السيطرة عليه لاما حيبقي كائن مقدرش يواكب التطور و غير جدير بالقيادة.
مظنش انك حتستمتع لو و انت سايق عربيتك السمارت في المانول موود و كلت بيها مطب و لقيتها ركنت علي جنب و بدأت تقولك انك بتسوقها بطريقة مش كويسة و بتأذيها و انك مبقتش تهتم بيها زي اول ما اشتريتها و اشمعني عربية أحمد صاحبك فيها بازوكا و سبويلر وانا لا مظنش انك حتستمتع بالمناقشة ديه خالص.
تقدم الروبوتات ماشي محدش حيقدر يوقفه بس لو انت من المهتمين بالمجال و عندك رؤية و افكار ليه لازم تحط في اعتبارك الكلام اللي قولناه في المقال ده ده لان حتي لو لسا متعرضناش للمشاكل ديه لازم نفكر في طريقه لحلها.
اقتل الوحش و هو صغير لاما حتلاقي نفسك في مواجهة مع اللي صنعته ايدك و مواجهة تانية مع نفسك لانك ساعتها حتي مش حتقدر تحدد حتي هل من حقي اقفله خالص و امسح بياناته ولا كده ابقي انا مجرم في حقه او حتي قاتل؟؟؟؟؟؟؟؟؟؟؟؟!
Written by: Amr Khaled - T.Rex
#AK_TRex
#TRex_Magazine